Újabb vidéki nagyvárosban bont szárnyat az innováció

A Miskolci Egyetem, az INPUT Program, a BNL Start Inkubátorház, a Bay Zoltán Kutatóintézet és a Hiventures első ízben valósítja meg a Start ME Up! elnevezésű ötletversenyt. A Miskolci Egyetemen 2018. november 28-29–én zajló kétnapos, szakmai felkészítéssel és 14 előadással egybekötött eseményen a résztvevők kidolgozhatják saját ötleteiket, egyúttal a helyi vállalatok kihívásaira is kereshetnek innovatív megoldásokat. A szervezők és szakmai partnerek a leginnovatívabb ötleteket értékes nyereményekben részesítik. A verseny fődíja egy 14 millió forint értékű befektetés és inkubáció.